བྲ་འོར་གྲོང་ཚོའི་སྔོ་ཚལ་ཆེད་ལས་མཉམ་ལས་ཁང་དུ་ལས་ཞུགས་ཐུབ་པའི་ཉིན་དང་པོ་ནས་བཟུང་།ཡོན་ཏན་རྒྱ་མཚོས་རང་ཉིད་ལ་རེ་བ་ནན་པོ་བཅོལ་ཏེ།སྔ་དགོང་གཉིས་སུ་རང་ཁྱིམ་གྱི་ལས་ཀ་ཙག་ཙིག་བྱེད་པ་ཕུད།དེ་བྱིངས་ཀྱི་དབྱར་དགུན་སྟོན་དཔྱིད་ཀྱི་དུས་ཚོད་ཕལ་ཆེ་བ་མཉམ་ལས་ཁང་ནང་དུ་བསྐྱལ་ནས།ས་སློག་རྒྱག་སྟངས་དང་།མྱུ་གུ་གསོ་སྟངས།ལུད་རྒྱག་སྟངས་སོགས་སྔོ་ཚལ་འདེབས་འཛུགས་ཀྱི་རྨང་གཞི་ནས་འགོ་བརྩམས་ཏེ།ཆུ་གཏོང་སྟངས་དང་།དྲོད་ཚད་སྙོམ་སྒྲིག་བྱེད་ཐབས།ཡུར་མ་ཡུར་སྟངས།ནད་འབུ་སྔོན་འགོག་བྱེད་ཐབས།ཚལ་འཐུ་སྟངས་སོགས་རེ་རེ་བཞིན་བློ་ཞིབ་མོས་སྦྱངས་པ་དང་།ལས་མི་གཞན་དང་འབྲེལ་འདྲིས་གཏིང་ཟབ་བྱས་ནས་སྒྱིད་ལུག་མེད་པར་རང་འཁྲིའི་ལས་ཀར་འབད་པ་ལྷུར་ལེན་བྱས་པས།ཟླ་གཉིས་ཙམ་ལས་མ་འགོར་བར།ཁོང་གིས་སྔོ་ཚལ་འདེབས་འཛུགས་ཐད་ཀྱི་ལག་རྩལ་མང་ཆེ་བར་ནང་བྱན་ཆུད།སྦྱིན་བདག་བག་གྲོས་ཡོན་ཏན་རྒྱ་མཚོའི་ལས་ཀའི་ཧུར་སེམས་དང་།ཡ་རབས་གཞུང་དྲང་གི་གཤིས་ཀརྒྱ་བོད་སྐད་གཉིས་ལ་ཐོགས་པ་མེད་པའི་སྨྲ་ལྕེ།སྔོ་ཚལ་འདེབས་འཛུགས་ཀྱི་ལག་རྩལ།ཁོང་གི་རིག་གནས་རྨང་གཞིའི་བྱང་ཚད་སོགས་ལ་གཞིགས་ནས་ཡོན་ཏན་རྒྱ་མཚོ་རྒྱ་ཁྱོན་སྨི་ངོས་གྲུ་དང་སྔོ་ཚལ་ཁང་པ་ཡོད་པའི་བྲ་འོར་གྲོང་ཚོའི་སྔོ་ཚལ་ཆེད་ལས་མཉམ་ལས་ཁང་གི་འགན་ཁུར་དོ་དམ་མི་སྣར་བདམས།